Oravan pesä
Kas, kuusen latvassa oksien alla
 on pesä pienoinen oravalla,
 sen poikaset siinä ne leikkiä lyö
 ja pikku hampahin siementä syö.

 On siinä vehreä, vilpoinen katto
 ja naavoista lämpöinen lattiamatto
 ja pikkuruiset ikkunat
 ja vuoteena sammalet vihannat.

 Kun talven tuulet ne metsässä laukkaa
 ja lumet ne lentää ja pakkanen paukkaa,
 niin oravan pesässä pienoinen pää
 se ikkunan reiästä pilkistää.

 Ja siitä se näkevi loitos sangen
 yli puitten latvain ja valkean hangen.
 Kas, susikin alhaalla vaanien käy –
 ei oravan pesässä pelkoa näy.

 Ja kuusonen tuutivi tullessa ehtoon
 siell’ oravan poikaset tuttuhun kehtoon.
 Ja elämä heillä on herttaisaa,
 kun kuusen latvassa keinua saa.

1898.